Source: http://lege5.ro/Gratuit/gqytcnbt/statutul-societatii-comerciale-filiala-pentru-reparatii-si-servicii-hidroserv-bistrita-sa-din-16082002
Timestamp: 2014-10-23 15:47:34+00:00

Document:
Statutul Societatii Comerciale Filiala pentru Reparatii si Servicii "Hidroserv" Bistrita - S.A. din 16.08.2002 - Lege5 Online
Statutul Societăţii Comerciale Filiala pentru Reparaţii şi Servicii "Hidroserv" Bistriţa - S.A. din 16.08.2002 În vigoare de la 27.08.2002
Orice alte activităţi pentru realizarea obiectului de activitate, permise de lege. CAPITOLUL III
Capitalul social, acţiunile ARTICOLUL 7
Capitalul social (1)
S.C. "Hidroserv" Bistriţa - S.A. este filială a S.C. "Hidroelectrica" - S.A. (2)
Capitalul social al S.C. "Hidroserv" Bistriţa - S.A. este de 8.776.600 mii lei, vărsat integral la data înfiinţării, şi este împărţit în 87.766 acţiuni nominative, fiecare acţiune având valoarea de 100.000 lei, şi se constituie prin preluarea unei părţi din activul şi pasivul S.C. "Hidroelectrica" - S.A., pe baza bilanţului contabil întocmit la data de 30 iunie 2002. (3)
Capitalul social este în întregime deţinut de S.C. "Hidroelectrica" S.A. şi este vărsat integral la data constituirii S.C. "Hidroserv" Bistriţa - S.A. În capitalul social nu sunt incluse bunuri de natura celor prevăzute la art. 135 alin. (4) din Constituţie. (4)
S.C. "Hidroelectrica" - S.A. este acţionar unic la S.C. "Hidroserv" Bistriţa - S.A. şi îşi exercită toate drepturile conferite de lege ce decurg din această calitate. ARTICOLUL 8
Majorarea sau reducerea capitalului social (1)
Majorarea capitalului social se face în condiţiile legii. (2)
Adunarea generală extraordinară a acţionarilor va putea decide majorarea capitalului social, cu respectarea dispoziţiilor legale în vigoare la data majorării lui. (3)
Capitalul social va putea fi majorat prin: a)
noi aporturi în numerar şi/sau în natură; b)
încorporarea rezervelor (în care vor putea fi incluse diferenţele favorabile rezultate din reevaluarea patrimoniului social), cu excepţia rezervelor legale, precum şi a beneficiilor sau a primelor de emisiune; c)
compensarea unor creanţe lichide şi exigibile asupra S.C. "Hidroserv" Bistriţa - S.A. cu acţiuni ale acesteia; d)
alte surse stabilite de adunarea generală a acţionarilor ori de consiliul de administraţie, după caz, potrivit legii. (4)
Hotărârea adunării generale extraordinare a acţionarilor pentru majorarea capitalului social va fi publicată în Monitorul Oficial al României, Partea a IV-a, acordându-se pentru exerciţiul dreptului de preferinţă un termen de cel puţin o lună, cu începere din ziua publicării. (5)
Reducerea capitalului social se face în condiţiile legii. (6)
Capitalul social poate fi redus prin: a)
micşorarea numărului de acţiuni; b)
reducerea valorii nominale a acţiunilor; c)
dobândirea propriilor acţiuni, urmată de anularea lor; d)
alte procedee prevăzute de lege. (7)
În cazul în care administratorii constată pierderea a jumătate din capitalul social, ei sunt obligaţi să convoace în termen de maximum 60 de zile adunarea generală extraordinară a acţionarilor, care va decide fie reconstituirea capitalului social, fie limitarea la valoarea rămasă, fie dizolvarea S.C. "Hidroserv" Bistriţa - S.A. (8)
Reducerea capitalului social se va putea face numai după două luni de la data publicării în Monitorul Oficial al României, Partea a IV-a, a hotărârii adunării generale extraordinare a acţionarilor, potrivit prevederilor legale. ARTICOLUL 9
Acţiunile (1)
Drepturile şi obligaţiile aferente acţiunilor aflate în proprietatea statului sunt exercitate de S.C. "Hidroelectrica" - S.A. (2)
Acţiunile nominative ale S.C. "Hidroserv" Bistriţa - S.A. vor cuprinde toate elementele prevăzute de lege. (3)
Acţiunile nominative emise de S.C. "Hidroserv" Bistriţa - S.A. vor fi în formă dematerializată, prin înscriere în cont. (4)
Conversia şi înstrăinarea acţiunilor se vor putea realiza în condiţiile stabilite de adunarea generală a acţionarilor, cu respectarea prevederilor legale. În condiţiile legii, prin decizie a adunării generale a acţionarilor vor putea fi emise acţiuni preferenţiale, cu dividend prioritar, fără drept de vot. (5)
Evidenţa acţiunilor se va ţine într-un registru numerotat, sigilat şi parafat de preşedintele consiliului de administraţie, care se păstrează la sediul S.C. "Hidroserv" Bistriţa - S.A., sub îngrijirea secretarului consiliului de administraţie. (6)
Modificările care se operează în registru vor respecta prevederile legislaţiei în vigoare. (7)
Acţiunile emise de S.C. "Hidroserv" Bistriţa - S.A. pot fi grevate de un drept de uzufruct sau pot fi gajate, în condiţiile legii. (8)
Persoanele fizice sau juridice vor putea deţine acţiuni ale S.C. "Hidroserv" Bistriţa - S.A. potrivit reglementărilor în vigoare. ARTICOLUL 10
Obligaţiuni S.C. "Hidroserv" Bistriţa - S.A. este autorizată să emită obligaţiuni în condiţiile legii. ARTICOLUL 11
Drepturi şi obligaţii decurgând din acţiuni (1)
Fiecare acţiune subscrisă şi vărsată de acţionari, potrivit legii, conferă acestora dreptul la un vot în adunarea generală a acţionarilor, dreptul de a alege şi de a fi aleşi în organele de conducere, dreptul de a participa la distribuirea profitului, conform prevederilor prezentului statut şi dispoziţiilor legale, respectiv alte drepturi prevăzute în statut. (2)
Deţinerea acţiunii certifică adeziunea de drept la statut. (3)
Drepturile şi obligaţiile legate de acţiuni urmează acţiunile în cazul trecerii lor în proprietatea altor persoane. (4)
Când o acţiune nominativă devine proprietatea mai multor persoane, nu se va înscrie transmiterea decât în condiţiile în care acestea desemnează un reprezentant unic pentru exercitarea drepturilor rezultând din acţiuni. (5)
Obligaţiile S.C. "Hidroserv" Bistriţa - S.A. sunt garantate cu capitalul social al acesteia, iar acţionarii răspund până la concurenţa capitalului social subscris. (6)
Patrimoniul S.C. "Hidroserv" Bistriţa - S.A. nu poate fi grevat de datorii sau de alte obligaţii personale ale acţionarilor. ARTICOLUL 12
Cesiunea acţiunilor (1)
Acţiunile sunt indivizibile cu privire la S.C. "Hidroserv" Bistriţa - S.A., care nu recunoaşte decât un singur proprietar pentru fiecare acţiune. (2)
Cesiunea parţială sau totală a acţiunilor între acţionari sau de către terţi se efectuează în condiţiile şi cu procedura prevăzute de lege. (3)
Transmiterea dreptului de proprietate asupra acţiunilor nominative emise de S.C. "Hidroserv" Bistriţa - S.A. se realizează prin declaraţie făcută în registrul acţionarilor, subscrisă de cedent şi de cesionar sau de mandatarii lor. De asemenea, transmiterea se mai poate realiza şi prin act autentic, cu efectuarea menţiunilor corespunzătoare în registrul acţionarilor. ARTICOLUL 13
Pierderea acţiunilor (1)
În cazul pierderii unor acţiuni proprietarul va trebui să anunţe consiliul de administraţie şi să facă public faptul prin presă în cel puţin două ziare de largă circulaţie din localitatea în care se află sediul principal al S.C. "Hidroserv" Bistriţa - S.A. Acţiunile pierdute se anulează. (2)
Anularea lor se va publica în Monitorul Oficial al României, Partea a IV-a. După 6 luni acţionarul va putea obţine un duplicat al acţiunilor pierdute. <<

References: ARTICOLUL 7
 ARTICOLUL 8
 ARTICOLUL 9
 ARTICOLUL 10
 ARTICOLUL 11
 ARTICOLUL 12
 ARTICOLUL 13